b"\n_START_ARTICLE_\nMas Desprat\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa senyorial de grans dimensions, amb teulada a dues vessants. A la fa\xc3\xa7ana principal hi ha molts elements escult\xc3\xb2rics, entre ells l'escut nobiliari a la part m\xc3\xa9s alta de la fa\xc3\xa7ana, els balcons amb motius de pedra treballada d'estil g\xc3\xb2tic. Passat el portal hi ha un pati empedrat i una escala amb escultures amb motius d'animals. A la fa\xc3\xa7ana esquerra hi ha tres arcs, el del mig de grans dimensions, que conformen una galeria. Al davant i encerclant la casa hi ha una petita muralla i un gran jard\xc3\xad.\n_START_SECTION_\nHist\xc3\xb2ria\n_START_PARAGRAPH_\nSegons tradici\xc3\xb3 de fam\xc3\xadlia, la casa de Desprat existia ja al segle X i el cognom es conserva fins avui a Savassona. Es tenen not\xc3\xadcies que les escriptures velles, concretament les de l'any 1277, era senyor de la casa de Desprat en Guillem Primer, ascendent de la fam\xc3\xadlia dels reis d'Arag\xc3\xb3. L'any 1908 s'acab\xc3\xa0 la restauraci\xc3\xb3 pel molt il\xc2\xb7lustre Eduard de Casanova de Baltero de Mir i Desprat de Savassona."